124. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 126 της 12/12 Απρ. 1993 (ΦΕΚ Α’ 54) (Διόρθ. σφαλμ. στο ΦΕΚ Α’ 72/20-51993) Καθορισμός ασφαλιστικών κατηγοριών του Ταμείου Συντάξεως και Αυτασφαλίσεως Υγειονομικών. ΄Εχοντας υπόψη: 1.Τις διατάξεις των άρθρ. 23, 24 και 27 του Νόμ. 1558/1985 «Κυβέρνηση και Κυβερνητικά ΄Οργανα» (137 Α’) και Π.Δ. 437/85 «Καθορισμός και ανακατανομή των αρμοδιοτήτων των Υπουργείων» (Α’ 157). 2.Τις διατάξεις των άρθρ. 22 παρ. 1 και 3, 28 παρ. 2, 29 παρ. 1, 35 παρ. 1 και 37 παρ. 2 του Νόμ. 2084/1992 (Α’ 165). 3.Την συνταχθείσα αναλογιστική μελέτη του Νοεμβρίου 1992. 4.Το Π.Δ. 213/1992 «Οργανισμός της Γενικής Γραμματείας Κοινωνικών Ασφαλίσεων Υπουργείου Υγείας, Πρόνοιας και Κοινωνικών Ασφαλίσεων» (Α 102). 5.Την 45/93 Απόφαση του Δ.Σ. του ΤΣΑΥ που ελήφθη κατά την 4/19.1.1993 συνεδρίασή του. 6.Το γεγονός ότι από τις διατάξεις του παρόντος δεν προκαλείται επιβάρυνση του κρατικού προϋπολογισμού ή του προϋπολογισμού του Ταμείου Συντάξεως και Αυτασφαλίσεως Υγειονομικών. 7.Τη γνωμοδότηση αριθ. 180/1993 του Συμβουλίου της Επικρατείας, με πρόταση των Υπουργών Εθνικής Οικονομίας και Οικονομικών και Υγείας, Πρόνοιας και Κοινωνικών Ασφαλίσεων, αποφασίζουμε: ΄Αρθρ.1.-1.Οι ασφαλιστικές κατηγορίες για τον υπολογισμό των μηνιαίων εισφορών στον Κλάδο Κύριας Ασφάλισης, του Ταμείου Συντάξεως και Αυτασφαλίσεως Υγειονομικών (ΤΣΑΥ), οι οποίες ισχύουν και για τον υπολογισμό των εισφορών στους κλάδους Πρόνοιας και Ασθένειας, ορίζονται ως εξής: Σελ. 696, 404 Τεύχος 1237- Σελ. 80                                                                 δρχ. 1η ασφαλιστική κατηγορία                 105.000 2η          »              » 130.000 3η          »              »    155.000 4η          »              » 180.000 5η          »              » 205.000 6η          »              » 230.000 7η          »              » 255.000 8η          »              » 280.000 9η          »              »      305.000 10η        »              » 330.000 11η        »              » 355.000 12η       »               » 380.000 13η       »               » 405.000 14η       »               » 430.000 2.Τα κατά την προηγουμένη παράγραφο ποσά των ασφαλιστικων κατηγοριών αναπροσαρμόζονται κάθε φορά βάσει του ποσοστού αυξήσεως των συντάξεων των δημοσίων υπαλλήλων, αρχής γενομένης από 1.1.1993. ΄Αρθρ.2.-Η καταβολή των μηνιαίων εισφορών των ασφαλισμένων του προηγουμένου άρθρου γίνεται επί της 1ης ασφαλιστικής κατηγορίας. Με δήλωσή του ο ασφαλισμένος προς το ΤΣΑΥ κατά την έναρξη της ασφαλίσεως δύναται να επιλέξει άλλη, εκτός της 1ης ασφαλιστική κατηγορία για την καταβολή των μηνιαίων εισφορών. Δήλωση επιλογής ανώτερης ασφαλιστικής κατηγορίας δύναται να υποβάλλεται και στην αρχή κάθε έτους, η οποία ισχύει για ολόκληρο το έτος. Η ασφαλιστική κατηγορία βάσει της οποίας καταβάλλεται η μηνιαία εισφορά για κύρια σύνταξη ισχύει και για την καταβολή της εισφοράς ασφάλισης ασθένειας. Για την καταβολή των μηνιαίων ασφαλιστικών εισφορών για εφάπαξ δύναται να επιλεγεί διαφορετική της ανωτέρω κατηγορία. ΄Αρθρ.3.-Το ποσό της μηνιαίας εισφοράς ασφαλισμένου, που προκύπτει βάσει των κατά το άρθρ. 1 του παρόντος, ασφαλιστικών κατηγοριών και του ποσοστού εισφοράς για την κύρια ασφάλιση (σύνταξη) και την ασφάλιση ασθένειας που ορίζεται στην παρ. 1 των άρθρ. 22 και 35 του Νόμ. 2084/1992 καταβάλλεται τα έτη 1993 και 1994 μειωμένο κατά το 1/4 ΄Αρθρ.4.-Η ισχύς αυτού του Π.Δ/τος αρχίζει από 1.1.1993. 115 34.Η.α.124 Καταστατικοί Νόμοι-Τ.Σ.Α.Υ. 